SHBA, platforma e demokratëve; ja ç'përmban ajo 
Të pengohet agresioni rus dhe të mbrohen aleatët e NATO-s, janë disa nga pikat kryesore të platformës së Partisë të miratuara në Kuvendin e Filadelfias
- Të rritet paga minimale në 15 dollarë për orë - Të punohet për uljen e çmimeve të arsimimit universitar - Të sigurohet pagë e barabartë për gratë - Të luftohen hapat që eliminojnë, apo privatizojnë Sigurimet Shoqërore - Të lehtësohet hapja dhe mbajtja e një biznesi të vogël - Taksë në Wall Street për të goditur spekulimet e tepruara në bursë - Të mos ulen taksat për kompanitë që hapin vende pune jashtë SHBA - Jo shkurtimit të taksave për kompanitë e mëdha të naftës dhe gazit - Taksë e re për multimilionerët, që ata të paguajnë pjesën që u takon - Të marrë fund racizmi institucional, - Të hiqet flamuri i Konfederatës nga objektet publike - Të reformohet sistemi i dënimeve, dhe të mbyllen burgjet private - Të punohet për legalizimin e marijuanës - Të hiqet dënimi me vdekje - Të mbështeten reformat për emigracionin - Të mbështeten masa mbrojtëse për të gjithë amerikanët LGBT - 50% e nevojave energjitike të plotësohen nga energjia e pastër në një dekadë - Të mbrohen tokat publike dhe burimet ujore - Kundër shpimeve për naftë në rrethin Arktik dhe bregun Atlantik - Luftë kundër Shtetit Islamik - Kundër propozimit Trump për të ndaluar hyrjen e myslimanëve - Të mbyllet qendra e paraburgimit në Gjirin e Guantanamos - Të pakësohen armët bërthamore, kimike dhe biologjike në botë - Të ndërtohen aleanca të forta për të penguar agresionin rus - Të ndihmohet Evropa dhe të mbrohen aleatët e NATO-s - Të detyrohet Korea e Veriut të braktisë programet bërthamore - Të negociohet kalimi politik për t’i dhënë fund udhëheqjes së Asadit